cyanic-selkie/wikianc huggingface dataset:
รายชื่อการปล่อยตัวของฟัลคอน 9 และฟัลคอน เฮฟวี
รายชื่อการปล่อยตัวของฟัลคอน 9 และฟัลคอน เฮฟวี เป็นรายชื่อที่แสดงรายละเอียดการการปล่อยตัวของจรวดฟัลคอน 9 และฟัลคอน เฮฟวี ตั้งแต่เดือนมิถุนายน ค.ศ. 2010 เป็นต้นมาจรวดจากตระกูล Falcon 9 ได้ถูกปล่อยออกมาแล้ว 102 ครั้งโดยมีภารกิจสำเร็จ 100 ครั้งความล้มเหลวเพียงบางส่วนและการสูญเสียยานอวกาศทั้งหมด 1 ครั้ง (ตัวเลขปัจจุบัน ณ วันที่ 21 พฤศจิกายน ค.ศ. 2020) นอกจากนี้จรวดหนึ่งลูกและน้ำหนักบรรทุกของมันยังถูกทำลายบนฐานยิงระหว่างกระบวนการเติมน้ำมันก่อนการทดสอบการยิงแบบสถิต
ออกแบบและดำเนินการโดยผู้ผลิตเอกชน SpaceX จรวดตระกูล Falcon 9 ประกอบด้วย Falcon 9 v1.0, v1.1 และ v1.2 "Full Thrust" เวอร์ชันที่ปลดระวางพร้อมกับวิวัฒนาการ Block 5 ที่ใช้งานอยู่ในปัจจุบัน ส่วน Falcon Heavy เป็นอนุพันธ์แบบ Heavy-Lift ของ Falcon 9 ซึ่งรวมเอาแกนกลางที่แข็งแรงเข้ากับ Falcon 9 สองขั้นตอนแรกเป็นตัวกระตุ้นด้านข้าง
โทน (ละครโทรทัศน์)
โทน เป็นละครโทรทัศน์ ที่ดัดแปลงจากภาพยนตร์เรื่อง "โทน" บทประพันธ์ของ เปี๊ยก โปสเตอร์ ที่ออกฉายเมื่อปี พ.ศ. 2513 สร้างเป็นละครโทรทัศน์ครั้งแรกในปี พ.ศ. 2535 กำกับการแสดงโดย ชูศักดิ์ สุธีรธรรม นำแสดงโดย สันติสุข พรหมศิริ, จันจิรา จูแจ้ง ออกาอากาศทาง ช่อง 3 ครั้งที่ 2 ในปี พ.ศ. 2546 กำกับการแสดงโดย รุจน์ รณภพ นำแสดงโดย วินัย ไกรบุตร, เมทินี กิ่งโพยม ออกอากาศทาง ไอทีวี ออกาอากาศ ทุกวันศุกร์ - เสาร์ เวลา 18.00 น. - 19.00 และ ครั้งที่ 3 ในปี พ.ศ. 2556 กำกับการแสดงโดย ชัยวุฒิ เทพวงษ์ นำแสดงโดย ชนะพล สัตยา, อัญรินทร์ ธีราธนันพัฒน์ และมีนักแสดงมากมายเป็นต้น ออกาอากาศทาง ช่อง 7 ทุกวันเวลา 18.45 - 19.50 น. เริ่มออกอากาศ 19 มิถุนายน พ.ศ. 2556 - 13 สิงหาคม พ.ศ. 2556
วอลเลย์บอลชายทีมชาติกินี
วอลเลย์บอลชายทีมชาติกินี (Équipe de Guinée de volley-ball) เป็นตัวแทนของประเทศกินี ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1961
ปฏิบัติการลับบ้านโยซากุระ
ปฏิบัติการลับบ้านโยซากุระ เป็นซีรีส์มังงะญี่ปุ่น เขียนเรื่องและวาดภาพโดยฮิตสึจิ กนไดระ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 11 ในเดือนมกราคม พ.ศ. 2565
หลี ฉี่หง
หลี ฉี่หง (李綺虹 ) เป็นนักแสดงและ พิธีกรโทรทัศน์ชาวจีน เธอเกิดที่ประเทศแคนาดา เธออยู่ที่นั่นตั้งแต่อายุ 6 ขวบและไปเติบโตที่ เอ็ดมันตัน ซึ่งมีชื่อภาษาอังกฤษที่คนทั่วไปรู้จักคือ เทเรซา ลี (Theresa Lee)
กองพันทหารช่างที่ 1 กองพลที่ 1 รักษาพระองค์
เครื่องแบบเต็มยศทหารรักษาพระองค์
เครื่องแบบเต็มยศทหารรักษาพระองค์ดังต่อไปนี้ ใช้สำหรับผู้ที่อยู่ในหน่วยกรมทหารช่างที่ 1 รักษาพระองค์ กองพันทหารช่างที่ 1 รักษาพระองค์ กองพลที่ 1 รักษาพระอค์ และกองพันทหารช่างที่ 2 รักษาพระองค์ กองพลทหารราบที่ 2 รักษาพระองค์
มายบูเกนวิลล์
มายบูเกนวิลล์ (My Bougainville) เป็นเพลงประจำเขตปกครองตนเองบูเกนวิลล์ในประเทศปาปัวนิวกินี โดยนำมาใช้อย่างเป็นทางการใน ค.ศ. 2018 เพลงนี้ร้องในทำนองของ "เดอะซองออฟออสเตรเลีย" ที่ประพันธ์โดย Carl Linger
กุเทพ ใสกระจ่าง
ร้อยโท กุเทพ ใสกระจ่าง (15 สิงหาคม 2495 – 18 กันยายน 2555) อดีตสมาชิกสภาผู้แทนราษฎรจังหวัดศรีสะเกษ เขต 2 เป็นอดีตโฆษกพรรคพลังประชาชนและพรรคความหวังใหม่ และอดีตรองโฆษกประจำสำนักนายกรัฐมนตรี ในรัฐบาลของพันตำรวจโท ดร.ทักษิณ ชินวัตร
การศึกษา และชีวิตส่วนตัว
ร้อยโท กุเทพ ใสกระจ่าง เรียนหนังสือในระดับประถมศึกษาที่โรงเรียนในชนบท หลังจบการศึกษาระดับชั้นประถมศึกษาปีที่ 4 ได้บวชเป็นสามเณร จำวัดที่ จังหวัดอุบลราชธานี เมื่อสอบได้เปรียญธรรม 4 ประโยคได้จึงเรียนต่อในระดับปริญญาตรี สำเร็จการศึกษาระดับปริญญาตรี พุทธศาสตรบัณฑิต (เกียรตินิยมอันดับหนึ่ง) จากมหาวิทยาลัยมหาจุฬาลงกรณ์ราชวิทยาลัย ในปี พ.ศ. 2518 (ในขณะที่ยังบวชเป็นพระ) ปริญญานิติศาสตรบัณฑิต (น.บ.) จากมหาวิทยาลัยรามคำแหง พ.ศ. 2527 จากนั้นได้เข้าศึกษาต่อในระดับปริญญาโท ที่มหาวิทยาลัยปูเน่ ประเทศอินเดีย จนสำเร็จการศึกษาสาขาวรรณคดีอังกฤษ เมื่อปี พ.ศ. 2520 จากนั้นได้ศึกษาจนสำเร็จการศึกษารัฐศาสตรมหาบัณฑิต (ร.ม.) จากมหาวิทยาลัยธรรมศาสตร์ ในปี พ.ศ. 2542 และในปีเดียวกันได้สำเร็จการศึกษา พัฒนบริหารศาสตรดุษฎีบัณฑิต (Ph.D. in Development Administration) จากสถาบันบัณฑิตพัฒนบริหารศาสตร์ด้วย
ชีวิตส่วนตัว ร้อยโทกุเทพ สมรสกับนางศศิวรรณ (ผลกระโทก) ใสกระจ่าง มีบุตรร่วมกัน 2 คน คือ นายจุลทรรศน์ ใสกระจ่าง และนายธนพัฒน์ ใสกระจ่าง
การทำงาน
กุเทพ ใสกระจ่าง (หรือ พระมหากุเทพ เทวธฺมโม) เริ่มทำงานเป็นพระอาจารย์ที่มหาวิทยาลัยมหาจุฬาลงกรณ์ราชวิทยาลัย เมื่อปี พ.ศ. 2518 เพื่อใช้ทุน ในช่วงรัฐบาลจอมพลสฤษดิ์ ธนะรัชต์ พระกุเทพเป็นแกนนำสงฆ์ในการชุมนุมของพระสงฆ์ที่ลานอโศก วัดมหาธาตุฯ ต่อมาในปี พ.ศ. 2522 จึงได้ลาสิกขา หลังจากอยู่ในร่มกาสาวพัสตร์มากว่า 12 ปี แล้วเข้ารับราชการยศร้อยตรี ในตำแหน่งนายทหารสัญญาบัตร กองข่าวทหาร กองบัญชาการทหารสูงสุด จนถึงปี พ.ศ. 2525 ได้โอนย้ายมารับราชการสังกัดกรมประชาสัมพันธ์ เป็นผู้เรียบเรียงข่าว และผู้ประกาศข่าว สถานีวิทยุกระจายเสียงแห่งประเทศไทย และสถานีวิทยุโทรทัศน์แห่งประเทศไทย ช่อง 11
ในปี พ.ศ. 2535 จึงได้เข้าสู่งานการเมืองโดยการเป็นสมาชิกสภาผู้แทนราษฎร จังหวัดศรีสะเกษ พรรคพลังธรรม โดยเป็นสมาชิกสภาผู้แทนราษฎรครั้งแรกเมื่อปี พ.ศ. 2535 (สมัยที่ 2) ร่วมกับนายมานะ มหาสุวีระชัย จากนั้นร้อยโทกุเทพ สอบตกอยู่สมัยหนึ่ง ก่อนที่จะลาออกจากพรรคพลังธรรม เข้ามาเป็น สมาชิกสภาผู้แทนราษฎรในสังกัดพรรคความหวังใหม่ เมื่อปี พ.ศ. 2539 และ 2544 หลังจากที่พรรคความหวังใหม่ถูกยุบรวมกับพรรคไทยรักไทย ร้อยโทกุเทพได้ย้ายสังกัดไปอยู่พรรคไทยรักไทย และเป็น สมาชิกสภาผู้แทนราษฎรอีกครั้งเมื่อปี พ.ศ. 2548 หลังจากนั้นเมื่อพรรคไทยรักไทยถูกยุบ ได้ย้ายสังกัดไปอยู่พรรคพลังประชาชนและเป็น สมาชิกสภาผู้แทนราษฎรในปี พ.ศ. 2551 โดยสรุปแล้วดำรงตำแหน่ง สมาชิกสภาผู้แทนราษฎรรวม 5 สมัย จนกระทั่งในปี พ.ศ. 2551 ศาลรัฐธรรมตัดสินยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ซึ่ง ดร.กุเทพ ถูกตัดสิทธิ์ทางการเมือง
ร้อยโท กุเทพ เคยดำรงตำแหน่งโฆษกคณะกรรมาธิการการต่างประเทศ สภาผู้แทนราษฎร เป็นประจำสำนักนายกรัฐมนตรี ในปี พ.ศ. 2538 เป็นผู้ช่วยเลขานุการรัฐมนตรีว่าการกระทรวงการคลัง ในปี พ.ศ. 2540 เป็นรองโฆษกประจำสำนักนายกรัฐมนตรี ในระหว่างปี พ.ศ. 2544 - พ.ศ. 2545 และเป็นรองเลขาธิการนายกรัฐมนตรี ในรัฐบาล พ.ต.ท.ทักษิณ ชินวัตร (พ.ศ. 2545 - พ.ศ. 2548) โฆษกพรรคพลังประชาชน ในปี พ.ศ. 2550
นอกจากงานการเมืองแล้ว ดร.กุเทพ ยังเคยเป็นอาจารย์พิเศษ ภาษาอังกฤษสำหรับนักรัฐประศาสนศาสตร์ มหาวิทยาลัยอัสสัมชัญ ในปี พ.ศ. 2538 - พ.ศ. 2544
หลังจากถูกตัดสิทธิ์ทางการเมือง ในระยะหลัง ร้อยโทกุเทพ หายหน้าไปจากวงการเมือง เนื่องจากปัญหาสุขภาพที่ล้มป่วยด้วยโรคมะเร็ง และเสียชีวิตด้วยโรคดังกล่าวเมื่อวันที่ 18 กันยายน พ.ศ. 2555
กุหลาบตัดเพชร
กุหลาบตัดเพชร เป็นนวนิยายจากบทประพันธ์ของ จันทริกา นำมาสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ทั้งหมด 2 ครั้ง ได้แก่ พ.ศ. 2549 และ พ.ศ. 2559 ซึ่งทั้งสองครั้งสร้างโดย บริษัท ชลลัมพี โปรดักชั่น จำกัด โดยครั้งแรกในปี พ.ศ. 2549 ออกอากาศทุกวัน จันทร์ - ศุกร์ เวลา 19.00 - 19.45 น. นำแสดงโดย กิตติคุณ สัมฤทธิ์พันธ์สุข และ ราศรี บาเล็นซิเอก้า และครั้งที่ 2 ในปี พ.ศ. 2559 ออกอากาศทุกวัน ศุกร์ เวลา 20.00 - 20.15 น. โดยรับชมอย่างต่อเนื่องในเวลา 20:45 - 23:15 น. (เนื่องจากในเวลา 20.15 น. ของทุกคืนวันศุกร์ พบกับรายการ ศาสตร์พระราชา สู่การพัฒนาอย่างยั่งยืน จากคณะรักษาความสงบแห่งชาติ มาคั่นระหว่างละครออกอากาศ) และวันเสาร์-อาทิตย์ เวลา 20.15 - 22.45 น. นำแสดงโดย จรณ โสรัตน์ และ ณิชารีย์ โชคประจักษ์ชัด ออกอากาศ 9 ธันวาคม พ.ศ. 2559 - 31 ธันวาคม พ.ศ. 2559
เรื่องย่อ
กุหลาบและเพชรต่างก็เป็นที่สุดของความงาม ที่ไม่อาจเปรียบเทียบหาความเป็นที่สุดได้ แต่ความงามเหล่านี้อาจนำมาทั้งคุณค่าและพิษภัย หากผู้ครอบครองเต็มไปด้วยความลุ่มหลงจนเกินพอดี กันยิกา หรือ จอมโจรแมวตาเพชร กับ ดนุภพ หรือ จอมโจรกุหลาบขาว สุดยอดนักโจรกรรมเพชรผู้มีอุดมการณ์ รับจ้างขโมยเพชรเพื่อสืบหาร่องรอยคนฆ่าพ่อแม่และผู้มีพระคุณ เหตุเพราะพลังอำนาจของเพชรในตำนานสามารถทำให้ เทวัญ เป็นหนุ่ม รักษาโรคร้าย และเป็นอมตะ จึงทำให้เขาต้องการใช้พลังอำนาจจากมัน จนเป็นที่มาของการฆ่าและการตามล่าในที่สุด แต่ทุกคนพร้อมเสี่ยงชีวิตเพื่อมัน แมวตาเพชร และ กุหลาบขาว มีเป้าหมายเดียวกันคือตามหาฆาตกรและลากคอมารับโทษ จากศัตรูกลายมาเป็นคนรู้ใจร่วมมือกันจนเป็นรักแท้
ตัวละคร
หญิงสาวพราวเสน่ห์ เบื้องหน้าเปิดธุรกิจร้านอาหารกับน้า มีความสามาถเป็นนักร้อง วาดภาพ เบื้องหลังเป็นโจรแมวตาเพชร รับจ้างปล้นจากคนชั่วนำไปแล้วสร้างสกุล ไม่สนใจความรัก เพราะต้องการแก้แค้นให้พ่อ หลอกใช้ตำรวจและไปตีสนิทกับเทวัญ เพือสืบข้อมูล โดยหารู้ไม่ว่า เทวัญมีพิเศษอำนาจและเป็นคนฆ่าพ่อของเธอ หนุ่มเพลย์บอย รูปหล่อ เจ้าสำอางค์ เบื้องหน้าเป็นเจ้าของร้านเพชร มีความสามารถด้านมายากล ลีลาการปล้นรวดเร็วว่องไว มีอุปกรณ์ไฮเทคมากมายช่วยอำนวย เป็นจอมโจรที่มีอุดมการณ์ มิใช่ปล้นเพื่อตัวเอง แต่ปล้นส่งเพชรคืนสู่เจ้าของที่แท้จริง พร้อมๆ กับสืบหาร่องรอยฆาตกรฆ่าพ่อหมอปราการ(นพดล) ที่นับถือเป็นพี่แท้ๆ ของกันยิกา แต่ก็มักเสีคนฆ่าพ่อของเธอ นายตำรวจหนุ่มไฟแรง จบหลักสูตร FBI จากอเมริกา มุ่งมั่นในการทางาน เป็นเพื่อนรักของดนุภพตั้งแต่เด็ก ได้รับมอบหมายให้ทำคดีปล้นเพชร จอมโจรกุหลาบขาวและแมวตาเพชร ตกหลุมรักกันยิกา แต่โดนกันยิกาหลอกใช้เพื่อสืบข้อมูลตำรวจ และเป็นคู่กัดกับเสาวนุชนักข่าวสาวฝีปากกล้า ที่แอบชอบเอกราชตั้งแต่สมัยมัธยม นักข่าวสาวไฟแรงฝีปากกล้า เชื่อว่าผู้หญิงกับผู้ชายเท่าเทียมกัน นักข่าวสายลุย ไม่กลัวตาย ทำหน้าที่ตรงไปตรงมา เกาะติดข่าวปล้นเพชรและพยายามตีแผ่ให้สังคมรับรู้ จนบางครั้งล้ำเส้นของตำรวจไป หลงรักเอกราชตั้งแต่สมัยเรียน แต่โดนเอกราชปฏิเสธ จากคนรักเลยกลายมาเป็นคู่จิกกัดการทำงานผิดพลาดของเอกราช ความใกล้ชิดทำให้เปิดใจรักกัน หมอผ่าตัดฝีมือดี เพิ่งกลับมาจากอเมริกา เป็นพี่ชายของกันยิกา เปลี่ยนชื่อตัวเองเป็นนพดล เพื่อความปลอดภัยจากจากฆาตกรที่ฆ่าพ่อแม่ นพดลตามหาน้องสาวกันยิกาและน้าดาราวรรณมาโดยตลอด แต่มีเหตุคลาดกันทุกครั้งเพราะพิมพ์ชลคอยขัดขวาง กลัวว่าหมอนพดลเห็นจะตกหลุมรักกันยิกาและดาราวรรณโดยหารู้ไม่ว่าทั้งสองเป็นครอบครัวเดียวกัน พยาบาลสาวที่อยู่ในความอนุเคราะห์ของกันยิกาและดาราวรรณ เป็นลูกสาวของบอดี้การ์ดของพ่อกันยิกาที่ถูกเทวัญฆ่าตาย และดาราวรรณช่วยพาหนีออกมาพร้อมกับกันยิกา เพิ่งเรียนจบเป็นพยาบาลฝึกหัด พิมพ์ชลแอบหลงรักหมอนพดลโดยไม่รู้ว่าหมอนพดลและดาราวรรณเป็นญาติกัน เธอทำทุกวิถีทางเพื่อไม่ให้ทั้งคู่ได้พบกัน แต่หมอก็เจอกับดาราวรรณจนได้ ทำให้เธอเข้าใจผิดและนำความลับไปบอกกับเทวัญ เซเลบ สาวสังคมไฮโซ สวยรวย แต่ขี้อิจฉา หลงรักดนุภพ กลัวกันยิกาแย่งหัวใจดนุภพไปครอง จัดการแต่ก็ถูกกันยิกาโต้ตอบกลับมาแบบหนักหน่วง พอมาเจอเทวัญ อิสริยากลับหลงใหลอย่างไม่รู้ตัว และทำทุกวิธีทางให้เทวัญประทับใจ แต่เทวัญกลับไปหลงรักกันยิกา หนุ่มหล่อ สมาร์ท มหาเศรษฐี เบื้องหน้าเป็นเศรษฐีใจบุญชอบบริจาคเงินช่วยเหลือสังคม เบื้องหลังคือหาเพชรในตำนาน เทวัญคือชายวัยชราหน้าตาอัปลักษณ์ แต่ด้วยอำนาจวิเศษของเพชรเพลิงสุริยา ได้แปรเปลี่ยนโฉมให้เทวัญกลายเป็นคนหนุ่ม มีความรู้เรื่องเพชร โดยมีลูกทั้งสองคนเป็นแขนขาในการโจรกรรม เทวัญหลงรักกันยิกา โดยไม่รู้ว่ากันยิกาคือแมวตาเพชร ทำทุกอย่างเพื่อให้ตัวเองเป็นอมตะ น้าสาวของกันยิกา พากันยิกาหนีรอดจากการฆาตกรรมครอบครัวเมื่อ 14 ปีก่อน เบื้องหน้าเปิดร้านอาหารหรูหาข้อมูลคนรวย เบื้องหลังเป็นผู้ช่วยคนสาคัญของกันยิกาในการโจรกรรมเพชรทุกครั้ง อาของดนุภพ หนุ่มหล่อ อารมณ์ดี มีไอคิวเหนือคนธรรมดา มีความสามารถในการประดิษฐ์อุปกรณ์ต่างๆ มาให้ดนุภพ เพื่อโจรกรรมเพชรได้สะดวกมากขึ้น
การทดสอบขีปนาวุธต่อต้านดาวเทียมของจีน พ.ศ. 2550
เมื่อวันที่ 11 มกราคม พ.ศ. 2550 ประเทศจีนได้ทำภารกิจทดสอบขีปนาวุธต่อต้านดาวเทียมกับดาวเทียมพยากรณ์อากาศ ชื่อ FY-1C polar orbit ที่เป็นส่วนหนึ่งของ Fengyun ที่ระดับความสูง 865 กิโลเมตร (537 ไมล์) ด้วยมวล 750 กิโลกรัม (1,650 ปอนด์) ถูกทำลายโดยขีปนาวุธด้วยความเร็ว 8 กิโลเมตร/วินาที (18,000 mph) ในทิศทางตรงกันข้าม โดยถูกปล่อยจากศูนย์ส่งดาวเทียมซีชางหรือบริเวณใกล้เคียง
ภายหลังจากเหตุการณ์ครั้งนี้ ได้เกิดขยะอวกาศที่ใหญ่เป็นอันดับที่สองในประวัติศาสตร์ รองจาก Project West Ford ด้วยขนาดเท่าลูกกอล์ฟขึ้นไปกว่า 2,000 ชิ้น และเศษขนาดเล็กกว่า 150,000 ชิ้น
กาญจนาภิเษก
กาญจนาภิเษก (golden jubilee) คือการฉลองวาระครบรอบ 50 ปี ของบุคคล เหตุการณ์ และประเทศ
สมเด็จพระราชินีนาถมาร์เกรเธอที่ 2
สมเด็จพระราชินีนาถมาร์เกรเธอที่ 2 ครองสิริราชสมบัติครบ 50 ปีในวันที่ 14 มกราคม พ.ศ. 2565 (ค.ศ. 2022)
จักรพรรดิโชวะ
จักรพรรดิโชวะ ทรงฉลองการครองสิริราชสมบัติครบ 50 ปี เมื่อวันที่ 10 พฤศจิกายน พ.ศ. 2519 (ค.ศ. 1976) มีการสร้างสวนอนุสรณ์โชวะ เพื่อฉลองวาระดังกล่าว
พระบาทสมเด็จพระมหาภูมิพลอดุลยเดชมหาราช บรมนาถบพิตร
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 50 ปีในวันที่ 9 มิถุนายน พ.ศ. 2539 (ค.ศ. 1996)
สมเด็จพระราชาธิบดีสุลต่านฮัสซานัล โบลเกียห์
สมเด็จพระราชาธิบดีสุลต่านฮัสซานัล โบลเกียห์ ครองสิริราชสมบัติครบ 50 ปีใน พ.ศ. 2560 (ค.ศ. 2017)
สมเด็จพระเจ้าจอร์จที่ 3
สมเด็จพระเจ้าจอร์จที่ 3 ครองสิริราชสมบัติครบ 50 ปีใน พ.ศ. 2352 (ค.ศ. 1809)
สมเด็จพระราชินีนาถเอลิซาเบธที่ 2
สมเด็จพระราชินีนาถเอลิซาเบธที่ 2 ครองสิริราชสมบัติครบ 50 ปีใน พ.ศ. 2545 (ค.ศ. 2002)
สมเด็จพระราชาธิบดีโฮกุนที่ 7
สมเด็จพระราชาธิบดีโฮกุนที่ 7 ครองสิริราชสมบัติครบ 50 ปีใน พ.ศ. 2498 (ค.ศ. 1955)
Habrosia
Habrosia เป็นสกุลของพืชดอกที่อยู่ในวงศ์ Caryophyllaceae.
ถิ่นกำเนิดของมันคือ เอเชียตะวันตก
สปีชีส์ในสกุล ได้แก่:
ทฤษฎีบทเศษเหลือ
ทฤษฎีบทเศษเหลืออาจหมายถึง:
ลาน (กลไก)
ลาน (mainspring) เป็นสปริงที่ทำจากแถบโลหะขดเป็นม้วน ใช้เป็นแหล่งจ่ายกำลังให้กลไกขนาดเล็ก เช่นนาฬิกา, ตัวตั้งเวลา, กล่องดนตรี, และของเล่นบางชนิด โดยอาศัยคุณสมบัติการเก็บพลังงานของสปริง
ลานจะติดตั้งไว้ในกลไกโดยยึดปลายลานด้านนอกขดไว้กับที่ ส่วนตรงกลางจะเชื่อมกับแกนซึ่งจะส่งการหมุนไปยังกลไกที่ต้องการใช้งาน และแกนเดียวกันนี้จะเชื่อมต่อออกมาภายนอกเครื่องเพื่อใช้เป็นจุดที่ผู้ใช้จะทำการไขลานด้วย, โดยเครื่องมือหรือของเล่นที่ใช้ลาน จะมีกลไกป้องกันการหมุนกลับอยู่ภายใน เพื่อไม่ให้การไขลานไปหมุนกลไกกลับทิศจนเกิดความเสียหาย
เมื่อต้องการใช้งานเครื่อง ผู้ใช้จะทำการไขลาน โดยหมุนก้านภายนอกเครื่องซึ่งจะทำให้สปริงลานตึงตัว เก็บสะสมพลังงานไว้, เมื่อผู้ใช้ปล่อยก้านหมุน ลานจะค่อยๆ คลายตัวกลับ ทำให้เกิดการหมุนทางทิศตรงข้าม ส่งพลังงานไปให้กลไกในเครื่องทำงานอย่างต่อเนื่อง จนกระทั่งไม่มีแรงตึงเหลือในตัวลาน
สาวฮุล่า หัวใจฮีโร่
สาวฮุล่า หัวใจฮีโร่ หรือ Hula Girls เป็นภาพยนตร์ญี่ปุ่น แนวกึ่งชีวประวัติของกลุ่มนักเต้นฮูล่ากลุ่มหนึ่งในประเทศญี่ปุ่น ผลงานการกำกับโดย Sang-il Lee ออกฉายในปี พ.ศ. 2549  ในประเทศญี่ปุ่น
โครงเรื่อง
เป็นเรื่องราวที่เกิดขึ้น ในปี ค.ศ. 1965 ที่เมืองอิวากิ ในภาคตะวันออกเฉียงเหนือของประเทศญี่ปุ่น มีเหมืองถ่านหิน ที่ประกอบอาชีพของคนในหมู่บ้านอยู่ แต่อีกไม่นาน ถ่านหินนั้นกำลังจะปิดตัวลง ต่อมาได้มีโครงการ ฮาวายเอี้ยนเซ็นเตอร์ เกิดขึ้น โดยได้รับสมัครนักเต้นระบำฮาวายจากคนในหมู่บ้านที่ทำเหมืองแห่งนี้ แต่ชาวบ้านส่วนมากไม่เห็นด้วยที่จะปิดเหมืองแห่งนี้ ที่พวกเขาทำกันมาอย่างยาวนาน
โครงการเดียร์มูน
โครงการเดียร์มูน (#dearMoon project เป็นภารกิจการท่องเที่ยวบนดวงจันทร์และโครงการศิลปะที่ได้รับการริเริ่มและสนับสนุนเงินทุนโดยมหาเศรษฐีชาวญี่ปุ่น Yusaku Maezawa มันจะใช้ประโยชน์จากยานสตาร์ชิปสเปซเอ็กซ์ บนเที่ยวบินอวกาศส่วนตัวที่บินตามวิถีโคจรรอบดวงจันทร์ ผู้โดยสารจะเป็นมาเอะซาวะ ศิลปินหลายคน และลูกเรือหนึ่งหรือสองคน โครงการนี้เปิดตัวในเดือนกันยายน พ.ศ. 2561 และคาดว่าเที่ยวบินจะเกิดขึ้นไม่เกินปี พ.ศ. 2566
วัตถุประสงค์ของโครงการคือให้ศิลปินที่ประสบความสำเร็จหกถึงแปดคนเดินทางไปกับ Maezawa ฟรีรอบดวงจันทร์ในทัวร์หกวัน Maezawa คาดว่าประสบการณ์การท่องเที่ยวในอวกาศจะสร้างแรงบันดาลใจให้กับศิลปินที่มาร่วมงานในการสร้างสรรค์งานศิลปะใหม่ ๆ งานศิลปะจะถูกจัดแสดงไม่นานหลังจากกลับมายังโลกเพื่อช่วยส่งเสริมสันติภาพทั่วโลก
ป็อปคอร์น (เพลง)
ป็อปคอร์น (Popcorn) เป็นเพลงบรรเลงอิเล็กทรอนิกส์ป็อป แต่งโดยเกอร์ชอน คิงสลีย์ นักดนตรีอิเล็กทรอนิกส์ชาวเยอรมันในปี ค.ศ. 1969 อยู่ในอัลบัม Music to Moog By (1969) ของคิงสลีย์ เป็นเพลงแรกๆ ที่สร้างขึ้นด้วยเครื่องสังเคราะห์เสียงของโม้ก กลายเป็นเพลงที่เป็นเอกลักษณ์ของดนตรีอิเล็กทรอนิกส์ในปลายทศวรรษ 1960 ถึงต้นทศวรรษ 1980
คิงสลีย์บันทึกเสียงเพลงนี้ที่ห้องอัดของออดิโอฟิเดลิตีเรเคิดส์ในนิวยอร์ก เดิมผู้แต่งไม่ได้ตั้งชื่อให้กับทำนองเพลง แต่ได้ชื่อมาจากช่างเทคนิคคนหนึ่ง โดย "ป็อป" มาจากคำว่า ดนตรีป็อป และ "คอร์น" หมายถึง ศิลปะแบบคิช (kitsch) และมาจากทำนองเพลงที่คล้ายกับเสียงการแตกตัวของข้าวโพดคั่ว
เพลงนี้ประสบความสำเร็จจากฉบับบันทึกเสียงในปี ค.ศ. 1972 โดยฮอตบัทเทอร์ ขึ้นถึงอันดับหนึ่งในออสเตรเลีย เยอรมนี ฝรั่งเศส สวิตเซอร์แลนด์ เป็นซิงเกิลดนตรีอิเล็กทรอนิกส์เพลงแรกๆ ที่ประสบความสำเร็จในสหรัฐอเมริกา ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลขึ้นถึงอันดับหนึ่งในเบลเยียม นิวซีแลนด์ สเปน และประสบความสำเร็จอย่างสูงในฝรั่งเศส
บุษบา อธิษฐาน
ประวัติ
บุษบาเดินทางเข้าสู่วงการเพลงลูกทุ่งเมื่ออายุ 17 ปี จากการแนะนำของ "ชลธี ธารทอง" และ "พนม นพพร" พร้อมทั้ง "ฝ้าย สุวิเศษ" ยายของบุษบาที่ช่วยผลักดันและสนับสนุนในการเข้าวงการ และได้ชื่อในวงการว่า "บุษบา อธิษฐาน" โดยคาดว่ามีที่มาจากวรรณคดีอิเหนาในเรื่องของ "นางบุษบาเสี่ยงเทียน"
เส้นทางชีวิตของเธอนั้นไม่ได้มีรายละเอียดมากมายในหน้าข่าวสารวงการบันเทิง รู้แต่เพียงว่าเธอเป็นบุคคลมาจากจังหวัดพิจิตร ซึ่งนักร้องอย่าง "สันติ ดวงสว่าง" และ "ยอดรัก สลักใจ" ก็เกิดที่จังหวัดนี้ด้วยเช่นกัน
ในปี พ.ศ. 2527 บุษบาได้ออกผลงานอัลบั้มชุดแรกชื่อ "สาวนครชัยศรี" ในสังกัดเอไอเดีย (นพพรโปรโมชั่น) มีเพลงดังในชุดคือ สาวนครชัยศรี, สาวนาหาแฟน เป็นเพลงเปิดตัว
ในปี พ.ศ. 2529 ได้ออกอัลบั้ม "ท้ารัก" โดยเพลงอัลบั้มชุดนี้เป็นการร้องเพลงสไตล์สนุกสนานและเป็นชุดที่สร้างชื่อเสียงให้กับบุษบาเป็นอย่างมาก จึงทำให้ชื่อของเธอนั้นกลายเป็นที่รู้จักมากขึ้นในวงการเพลงลูกทุ่งไทย
หลังจากนั้น แมงปอ ชลธิชา, ยุ้ย ญาติเยอะ และนักร้องท่านอื่น ได้นำเพลงของบุษบามาขับร้องใหม่ในภายหลัง
ผลงานในสังกัดเอไอเดีย (นพพรโปรโมชัน): พ.ศ. 2528-พ.ศ. 2538
อัลบั้มที่ 1 สาวนครชัยศรี (ตุลาคม พ.ศ. 2528)
อัลบั้มที่ 2 ท้ารัก (สิงหาคม พ.ศ. 2529)
อัลบั้มที่ 3 ยิ้มรับคุณ (เมษายน พ.ศ. 2530)
อัลบั้มที่ 4 รักกันไม่ได้ (กันยายน พ.ศ. 2530)
อัลบั้มที่ 5 จีบสาว (มีนาคม พ.ศ. 2531)
อัลบั้มที่ 6 จอห์นนี่ที่รัก (ธันวาคม พ.ศ. 2531)
อัลบั้มที่ 7 ไม่รักอย่าหลอก (กรกฎาคม พ.ศ. 2532)
อัลบั้มที่ 8 หนุ่มคอนโด (พ.ศ. 2533)
อัลบั้มที่ 9 คนใจร้าย (พ.ศ. 2535)
อัลบั้มพิเศษ "อนุสรณ์...แด่ พุ่มพวง ดวงจันทร์" (กรกฎาคม พ.ศ. 2535)
อัลบั้มที่ 10 แค่ครั้ง (ธันวาคม พ.ศ. 2536)
อัลบั้มที่ 11 หุ่นชวนฝัน (พ.ศ. 2537)
อัลบั้มที่ 12 ความช้ำจำแม่น (พ.ศ. 2538)
ผลงานในสังกัดนพพรซิลเวอร์โกลด์: พ.ศ. 2541-พ.ศ. 2544
อัลบั้มที่ 13 บุษบา...ลีลาใหม่ (19 มีนาคม พ.ศ. 2543)
ที่สุด สุดท้าย (1 ธันวาคม พ.ศ. 2544)
การเสียชีวิต
เมื่อวันที่ 18 กันยายน 2544 บุษบา ได้เสียชีวิตอย่างสงบที่ห้อง 506 โรงพยาบาลบางโพ หลังเข้ารักษาโรคมะเร็งในปอดมานานร่วม 1 เดือน ท่ามกลางความเศร้าสลดของญาติพี่น้องและคนในวงการเพลงลูกทุ่ง นายเสริมเวช ช่วงยรรยง อดีตนักร้องวงรอยัล สไปรท์ส และนักจัดรายการวิทยุเพลงลูกทุ่ง กล่าวว่า "บุษบา" ล้มป่วยมานานจนญาติต้องนำส่งโรงพยาบาล นายเคน สองแคว นักจัดรายการวิทยุคลื่นลูกทุ่งเอฟ.เอ็ม.กล่าวว่า เดิม "บุษบา" ป่วยเป็นโรคภูมิแพ้ ภายหลังถึงมารู้ว่าถูกโรคมะเร็งรุมเร้าจนต้องเข้านอนโรงพยาบาล
สาเหตุที่คนในวงการส่วนใหญ่ไม่ทราบการล้มป่วยของนักร้องสาว เนื่องจาก "บุษบา" เป็นคนที่เกรงใจคน ไม่ยอมเอ่ยปากบอกใครเพราะไม่อยากให้เป็นห่วง และไม่ต้องการรบกวนใคร ตามปกติ "บุษบา" เป็นคนสนุกสนานร่าเริง พลอยทำให้คนรอบข้างมีความสนุกสนานไปด้วย
Fezia
Fezia เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แอฟริกาตะวันตกเฉียงเหนือ
สปีชีส์ในสกุล ได้แก่:
คอนเสิร์ต คอนเทสต์
คอนเสิร์ต คอนเทสต์ เป็นรายการวาไรตี้แสดงสดและการประกวดร้องเพลง ผลิตโดย บริษัท เจเอสแอล จำกัด เริ่มออกอากาศครั้งแรก วันเสาร์ที่ 19 กรกฎาคม พ.ศ. 2529 สิ้นสุดวันเสาร์ที่ 12 มีนาคม พ.ศ. 2531 โดยเสนอเป็นประจำทุกวันเสาร์ เวลา 12.30 - 14.00 น. ทางสถานีวิทยุโทรทัศน์กองทัพบกช่อง 5 โดยมี ปัญญา นิรันดร์กุล และ ผุสชา โทณะวณิก เป็นพิธีกร
รายการ คอนเสิร์ต คอนเทสต์ เป็นรายการแรกๆ ของไทยที่เปิดโอกาสให้ผู้ชมทางบ้านได้เข้าประกวดการแข่งขันร้องเพลงของศิลปินเพลงต้นแบบในแต่ละสัปดาห์ ซึ่งศิลปินต้นแบบจะมาแสดงสดในรายการด้วย โดยมีการแข่งขันในรอบแชมป์ประจำสัปดาห์ รอบแชมป์ออฟเดอะแชมป์ และ รอบบิ๊กแชมป์ ตามลำดับ รายการนี้เป็นเวทีที่ทำให้มีผู้ชนะเลิศ(แชมป์)จากรายการเข้ามาต่อยอดในการทำเทปเพลงกับค่ายคีตาในภายหลัง อาทิ แอนนา โรจน์รุ่งฤกษ์(บิ๊กแชมป์), อังศณา ช้างเศวต(แชมป์ออฟเดอะแชมป์), มาโนช ฤทธิ์เต็ม(บิ๊กแชมป์) ,วิระ บำรุงศรี, นรีกระจ่าง คันธมาศ, ยุ้ย ญาติเยอะ(สมอลล์แชมป์) เป็นต้น
รายการได้รับรางวัลโทรทัศน์ทองคำ ประเภทผู้กำกับรายการดนตรีดีเด่น, รายการดนตรีปกิณกะชุดดีเด่น ประจำปี พ.ศ. 2529 และผู้ดำเนินรายการหญิงดีเด่น(ผุสชา โทณะวณิก) ประจำปี พ.ศ. 2530 รวมทั้งรางวัลเมขลา ประเภทผู้ดำเนินรายการหญิงดีเด่น ประจำปี พ.ศ. 2529
เขตร้อน
เขตร้อนหรือโซนร้อน (tropics) เป็นบริเวณของโลกที่อยู่รอบเขตเส้นศูนย์สูตร จำกัดด้วยเส้นทรอปิกออฟแคนเซอร์ในซีกโลกเหนือ ที่ละติจูด 23° 26′ 16″ (หรือ 23.4378°) เหนือ และทรอปิกออฟแคปริคอร์นในซีกโลกใต้ ที่ละติจูด 23° 26′ 16″ (หรือ 23.4378°) ใต้ ละติจูดนี้ใกล้เคียงกับความเอียงของแกนโลก เขตร้อนรวมทุกพื้นที่บนโลกซึ่งดวงอาทิตย์ถึงจุดใต้แสงอาทิตย์ (en:subsolar point) คือ จุดที่ดวงอาทิตย์อยู่ตรงเหนือศีรษะพอดี อย่างน้อยครั้งหนึ่งในปีสุริยคติ
แชลอนากูรา
แชลอนากูรา (Zielona Góra,, ; Grünberg in Schlesien; Zielōnŏ Gōra, Grinberg; Prasia Elysiorum, Thalloris) เป็นเมืองในจังหวัดลูบุช ตั้งอยู่ทางตะวันตกของประเทศโปแลนด์ มีประชากรอาศัยอยู่ประมาณ 140,892 คน (ค.ศ. 2020)
เมืองพี่น้อง
แชลอนากูราเป็นเมืองพี่น้องกับเมืองดังนี้:
Feliciadamia
Feliciadamia เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Feliciadamia stenocarpa (Jacq.-Fél.) Bullock.
ถิ่นกำเนิดของมันคือ กินี
นินนาท ชลิตานนท์
นินนาท ชลิตานนท์ (1 พฤศจิกายน พ.ศ. 2496 - ) สมาชิกสภาขับเคลื่อนการปฏิรูปประเทศ อดีตปลัดกรุงเทพมหานคร
บดินทร์ ผาลา
บดินทร์ ผาลา (ชื่อเล่น:โดม; เกิด 20 ธันวาคม พ.ศ. 2537) เป็นนักฟุตบอลชาวไทย ปัจจุบันเล่นให้กับสโมสรการท่าเรือ ในไทยลีก และทีมชาติไทย
บดินทร์ เคยเป็นนักกีฬาฟุตซอลของสโมสรฟุตซอลการท่าเรือและลงแข่งขันในลีกฟุตซอลอาชีพ ก่อนที่จะเริ่มเปลี่ยนมาเล่นฟุตบอลด้วยการไปทดสอบฝีเท้ากับสโมสรรังสิต เอฟซี โดยบดินทร์ ใช้เวลาทดสอบฝีเท้าเพียง 1 เดือน และอรรถพล ปุษปาคมโค้ชของบางกอกกล๊าสในเวลานั้น ที่เข้ามาร่วมชมการทดสอบฝีเท้า ประทับใจในฟอร์มการเล่น จึงชักชวนให้เซ็นสัญญาอาชีพกับบางกอกกล๊าส
ประวัติ
บดินทร์ ผาลา เกิดวันที่ 20 ธันวาคม พ.ศ. 2537 เริ่มต้นเล่นกีฬาฟุตซอลตั้งแต่สมัยเรียนอยู่ชั้นมัธยมต้นที่โรงเรียนเบ็ญจะมะมหาราช ก่อนจะย้ายมาเรียนในชั้นมัธยมปลายที่โรงเรียนวัดสุทธิวราราม โดยเป็นนักกีฬาฟุตซอลของโรงเรียน ลงแข่งขันในรายการ เจเพรส จูเนียร์ ฟุตซอล ไทยแลนด์แชมเปียนชิพ 2011
ช่วงที่บดินทร์เป็นนักกีฬาฟุตซอลของโรงเรียนวัดสุทธิวราราม ได้ถูกแมวมองของสโมสรฟุตซอลการท่าเรือ ดึงตัวไปร่วมทีม และได้ลงแข่งขันในฟุตซอลลีกให้กับสโมสรการท่าเรือ
ปี 2014 บดินทร์ ได้เปลี่ยนมาเล่นฟุตบอล โดยไปทดสอบฝีเท้ากับทีมในระดับลีกภูมิภาค ดิวิชัน 2 อย่างรังสิต เอฟซี โดยใช้เวลาทดสอบฝีเท้า 1 เดือน ในระหว่างการทดสอบฝีเท้า อรรถพล ปุษปาคม โค้ชของสโมสรบางกอกกล๊าส ที่เข้ามาร่วมชมเกิดความประทับใจในฟอร์มการเล่น จึงได้ชักชวนให้บดินทร์เซ็นสัญญากับสโมสรบางกอกกล๊าส
วอลเลย์บอลชายชิงแชมป์แอฟริกา 1995
วอลเลย์บอลชายชิงแชมป์แอฟริกา 1995 (1995 Men's African Volleyball Championship) จัดขึ้นในเมืองตูนิส ประเทศตูนิเซีย ระหว่างวันที่ 13–21 ตุลาคม มี 6 ทีมที่เข้าร่วมการแข่งขันในครั้งนี้
หลุดสี่หลุด
หลุดสี่หลุด เป็น ภาพยนตร์ไทยแนวสยองขวัญ โดย สหมงคลฟิล์ม อินเตอร์เนชั่นแนล มีจุดกำเนิดมาจากแนวคิดของ เอกสิทธิ์ ไทยรัตน์ ผู้เขียนการ์ตูนเรื่อง จิตหลุด โดยภาพยนตร์แบ่งออกเป็น 4 เรื่อง เป็นเรื่องที่เขียนขึ้นมาใหม่ทั้งหมดโดยเอกสิทธิ์ ไทยรัตน์เพื่อโครงการนี้ วันเข้าฉายเมื่อ 20 มกราคม พ.ศ. 2554 ภาพยนตร์ทำรายได้ 13.17 ล้านบาท
ประเทศโคลอมเบียในโอลิมปิก
ประเทศโคลอมเบีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1932 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศโคลอมเบีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ COL
นับตั้งแต่ประเทศโคลอมเบียส่งนักกีฬาเข้าร่วมการแข่งขันโอลิมปิกครั้งแรก นักกีฬาโคลอมเบียได้รับเหรียญรางวัลรวมทั้งหมด 28 เหรียญ โดยแบ่งเป็น 5 เหรียญทอง 9 เหรียญเงิน และ 14 เหรียญทองแดง
จังหวัดตีโมกโคตาบาโต
จังหวัดตีโมกโคตาบาโต (ฮิลิกายนอน: Bagatnan nga Kotabato; เซบัวโน: Habagatang Kotabato; Maguindanaon: Kuta Wato Saut) เป็นจังหวัดในเขตโซกซาร์เจน ประเทศฟิลิปปินส์ มีเมืองศูนย์กลางคือโคโรนาดัล มีอาณาเขตติดต่อกับจังหวัดซุลตันคูดารัตทางทิศเหนือและตะวันตก ติดกับจังหวัดซารังกานีทางทิศใต้และตะวันออกเฉียงเหนือ ติดกับจังหวัดตีโมกดาเบาทางทิศตะวันออกเฉียงเหนือ และติดกับอ่าวซารังกานีทางทิศตะวันออกเฉียงใต้
วิทยาลัยเศรษฐศาสตร์และรัฐศาสตร์แห่งลอนดอน
วิทยาลัยเศรษฐศาสตร์และรัฐศาสตร์แห่งลอนดอน (The London School of Economics and Political Science) หรือที่รู้จักในชื่อย่อว่า แอลเอสอี (LSE - London School of Economics) เป็นหนึ่งในวิทยาลัยที่เป็นพันธมิตรกับมหาวิทยาลัยลอนดอน โดยเป็นสถาบันเฉพาะทางสายสังคมศาสตร์ เศรษฐศาสตร์ และรัฐศาสตร์ อันดับ 1 ในสหราชอาณาจักรและทวีปยุโรป และเป็นอันดับที่ 1 ของโลก โดยการจัดอันดับมาตรฐานมหาวิทยาลัยโลกจากคอกโครัลลีไซมอนส์ โดยแอลเอสอีมีห้องสมุดด้านสังคมศาสตร์ การเมือง และ การปกครองที่ใหญ่ที่สุดในโลกและยังเป็นสถาบันแห่งแรกของโลกที่คิดค้นหลักสูตรและเปิดสอนวิชาด้านสังคมศาสตร์และรัฐศาสตร์ที่ปัจจุบันมีสอนในเกือบทุกมหาวิทยาลัย เช่น มานุษยวิทยา ความสัมพันธ์ระหว่างประเทศ สังคมวิทยา และนโยบายและการวางแผนสังคม ผู้นำประเทศและองค์กรนานาชาติจำนวนมากก็ได้รับการศึกษาจากสถาบันแห่งนี้ อาทิ จอห์น เอฟ. เคนเนดี และ ลี กวนยู อีกทั้งนักเศรษฐศาสตร์ชาวไทย ป๋วย อึ้งภากรณ์ ปัจจุบันมีประธานาธิบดีและนายกรัฐมนตรีที่เป็นศิษย์เก่าไม่ต่ำกว่า 34 คน นอกจากนี้ยังมีนักเรียนและบุคลาการจากแอลเอสอีได้รับรางวัลโนเบลจำนวน 18 คน ปัจจุบัน อธิการบดี ของแอลเอสอีคือ เจ้าฟ้าหญิงแอนน์ พระวรราชกุมารี พระราชธิดาใน สมเด็จพระราชินีนาถเอลิซาเบธที่ 2 และมี เซอร์ ฮาวเวิร์ด เดวีส์ (รองผู้ว่าการธนาคารแห่งชาติอังกฤษ) เป็นผู้อำนวยการ
แอลเอสอีมีอัตราส่วนการรับนักเรียนเข้าศีกษาเพียง 5 ต่อ 100 คน ระดับปริญญาตรี และต่ำถึง 3 ต่อ 100 คน ในบางคณะระดับปริญญาโท จึงถูกจัดว่าเป็นมหาวิทยาลัยที่เข้ารับการศึกษาได้ยากที่สุดในสหราชอาณาจักร ได้มีอัตราการแข่งขันจำนวนผู้สมัครและจำนวนที่เปิดรับที่สูงกว่า มหาวิทยาลัยอื่นๆทั้งหมดในสหราชอาณาจักร รวมทั้งมหาวิทยาลัยที่รู้จักกันดีในประเทศไทย อย่างเคมบริดจ์และออกซฟอร์ด การจบการศึกษานั้นถือว่ามีมาตรฐานที่สูงและได้รับการยอมรับทั่วโลก นักศึกษาที่จบจากสถาบันแห่งนี้ได้รับการจัดอันดับอัตราเงินเดือนสูงสุดเมื่อเทียบกับนักศึกษาที่จบจากสถาบันอื่นๆทั้งหมดในสหราชอาณาจักร
แต่ละปีแอลเอสอียังมีการบรรยายและกิจกรรมทางวิชาการจำนวนมากที่บุคคลทั่วไปสามารถเข้าร่วมได้โดยไม่เสียค่าใช้จ่าย อีกทั้งยังสามารถติดตามการบรรยายได้ทางพอดแคสต์
แอปเปิล I
แอปเปิล คอมพิวเตอร์ (Apple Computer) หรือที่รู้จักกันดีในชื่อ แอปเปิล I หรือ แอปเปิล-1 เป็นคอมพิวเตอร์ส่วนบุคคลที่จัดจำหน่ายโดย แอปเปิลคอมพิวเตอร์ (แอปเปิล ในปัจจุบัน) ในปี ค.ศ. 1976 พวกเขาได้รับการออกแบบ และสร้างขึ้นด้วยมือ โดย สตีฟ วอซเนียก เพื่อนของวอซเนียกสตีฟ จอบส์ มีความคิดในการขายเครื่องคอมพิวเตอร์ แอปเปิล I เป็นผลิตภัณฑ์ตัวแรกของแอปเปิล และเพื่อเป็นเงินทุนการสร้างงานขายเพียงวิธีเดียวของการเขาในการขนส่งของเขา VW ไมโครบัส และวอซเนียกได้จำหน่ายเครื่องคิดเลข HP-65 ของเขาด้วยราคา 500 ดอลล่าร์สหรัฐ มันได้รับเปิดตัวในเดือนกรกฎาคม ค.ศ. 1976 ที่ชมรมโฮมบรูว์คอมพิวเตอร์ ในพาโลออลโต ,รัฐแคลิฟอร์เนีย
Ezosciadium
Ezosciadium เป็นสกุลของพืชดอกที่อยู่ในวงศ์ Apiaceae
สปีชีส์ในสกุล ได้แก่:
Farinopsis
Farinopsis เป็นสกุลของพืชดอกที่อยู่ในวงศ์ Rosaceae.
ถิ่นกำเนิดของมันคือ เอเชียกลางไปทางตะวันตกเฉียงใต้ ไซบีเรีย และปากีสถาน
สปีชีส์ในสกุล ได้แก่:
ราชรัฐซาแลร์โน
ราชรัฐซาแลร์โน (Principality of Salerno; Principato di Salerno) ที่เดิมเป็นราชรัฐลอมบาร์ดที่ตั้งอยู่ทางตอนใต้ของประเทศอิตาลีในบริเวณเมืองท่าซาแลร์โน ราชรัฐซาแลร์โนก่อตั้งขึ้นในปี ค.ศ. 851 จากราชรัฐเบเนเวนโตหลังจากสงครามกลางเมืองที่เนิ่นนานราวสิบปี จากที่มาดั้งเดิมราชรัฐซาแลร์โนสวามิภักดิ์ต่อจักรวรรดิคาโรแล็งเชียง แต่ตลอดมาในประวัติศาสตร์ของราชรัฐ ซาแลร์โนก็ปกครองตนเองเหมือนเป็นราชรัฐอิสระนอกจากชั่วระยะหนึ่งที่ตกอยู่ภายใต้การปกครองของจักรวรรดิไบแซนไทน์
การบินนาวี
การบินนาวี (Naval aviation) เป็นการใช้กองกำลังทางอากาศของกองทัพเรือ หรือโดยมีอากาศยานนาวีอยู่ในบนเรือบรรทุกเครื่องบิน หรือไม่ก็ฐานทัพภาคพื้นดิน การบินนาวีโดยส่วนมากจะมีเป้าหมายอยู่บนที่เรือบรรทุกอากาศยาน เรือที่บรรทุกอากาศยานนั้นจะต้องมีความพร้อมต่อการลงจอดและเหมาะสมกับอากาศยานนาวีที่จะต้องลงจอด พวกเขามีเวลาไม่นานที่จะให้อากาศยานนาวีลงจอดบนพื้นผิว ดังนั้นพื้นผิวจะต้องมีความยืดหยุ่นและความทนทานสูง พวกเขามีอุปกรณ์ที่ยึดตัวอากาศยานนาวีไว้ลงบนกับพื้นเรือ อากาศยานนาวีถูกออกแบบขึ้นโดยมีจุดประสงค์หลายอย่าง เช่น เพื่อการโจมตีทางท้องฟ้า, การโจมตีภาคพื้นดิน, การโจมตีเรือดำน้ำ, การค้นหาและกู้ภัย, การขนส่ง, การตรวจสอบสภาพอากาศ, การลาดตระเวน, การดูแลพื้นที่ และการควบคุม
โรงเรียนดาวรุ่งวิทยา
โรงเรียนดาวรุ่งวิทยา เป็นโรงเรียนคาทอลิก ตั้งอยู่ในเขตอำเภอเมืองภูเก็ต จังหวัดภูเก็ต สังกัดสำนักงานคณะกรรมการส่งเสริมการศึกษาเอกชน สำนักงานปลัดกระทรวงศึกษาธิการ ก่อตั้งเมื่อวันที่ 5 พฤษภาคม พ.ศ. 2497 ณ บ้านเลขที่ 31 ถนนเจ้าฟ้า ตำบลตลาดเหนือ อำเภอเมืองภูเก็ต จังหวัดภูเก็ต มีเนื้อที่ 40 ไร่ โดยมี ฯพณฯ เปโตร คาเร็ตโต ผู้ซึ่งดำรงตำแหน่งเป็นประมุขมิสซังราชบุรีในขณะนั้นเป็นผู้ขออนุญาต จากกระทรวงศึกษาธิการจัดตั้งขึ้น โดยมอบให้บาทหลวงคณะนักบวชรอยแผลศักดิ์สิทธิ(Stigmatine Fathers) เป็นผู้ดำเนินกิจการ ปัจจุบันเปิดรับสมัครนักเรียนชาย-หญิง ตั้งแต่ระดับเตรียมอนุบาล และระดับอนุบาลถึงระดับมัธยมศึกษาปีที่ 6
ปรัชญาของโรงเรียน
มนุษย์มีความต้องการอย่างไม่หยุดหย่อน ทั้งด้านความรู้ คุณธรรม จริยธรรม และความเป็นอยู่ในสังคมรอบข้าง เพราะฉะนั้นในการให้การศึกษาอบรมจึงควรเน้นให้นักเรียนมีความรู้คู่คุณธรรมจึงจะสามารถพัฒนามนุษย์ให้เป็นมนุษย์ที่สมบูรณ์ และเป็นผู้รู้จักรับผิดชอบต่อสังคมและสามารถอยู่ในสังคมได้อย่างสงบสุข ซึ่งสรุปไว้เป็นปรัชญาการศึกษาของโรงเรียนดาวรุ่งวิทยาว่า พัฒนาความรู้ เชิดชูคุณธรรม กิจกรรมพร้อมมูล เกื้อกูลชุมชน
คติพจน์
ประพฤติดี มีวินัย ใฝ่วิชา สามัคคี
สัญลักษณ์ประจำโรงเรียน
สัญลักษณ์ที่ปรากฏบนเครื่องหมายประจำโรงเรียนดาวรุ่งวิทยา ได้แก่
วอลเลย์บอลชายชิงแชมป์แอฟริกา 1997
วอลเลย์บอลชายชิงแชมป์แอฟริกา 1997 (1997 Men's African Volleyball Championship) จัดขึ้นในเมืองลากอส, ประเทศไนจีเรีย มี 8 ทีมที่เข้าร่วมการแข่งขันในครั้งนี้
โรงเรียนดาวรุ่งวิทยา
ต้นไม้ประจำโรงเรียน
ต้นหางนกยูง
จักรวรรดิบัลแกเรีย
จักรวรรดิบัลแกเรีย (Bulgarian Empire, Българско царство) เป็นคำที่ใช้บรรยายสมัยประวัติศาสตร์บัลแกเรียในยุคกลางสองสมัยที่บทบาทสำคัญในยุโรปโดยเฉพาะในยุโรปตะวันออกเฉียงใต้ ที่มักจะมีข้อขัดแย้งกับจักรวรรดิไบแซนไทน์ จักรวรรดิบัลแกเรียที่ 1 และ จักรวรรดิบัลแกเรียที่ 2 ถือว่าเป็นจักรวรรดิเดียวกันที่จักรวรรดิที่ 2 มาฟื้นฟูขึ้นหลังจากที่อยู่ภายใต้การปกครองของไบแซนไทน์อยู่ชั่วระยะหนึ่ง
จักรวรรดิบัลแกเรียที่ 1
จักรวรรดิบัลแกเรียที่ 1 ก่อตั้งขึ้นจากการขยายดินแดนของเกรตบัลแกเรียไปยังทางตอนใต้ของแม่น้ำดานูบ และรุ่งเรืองระหว่างปี ค.ศ. 635 จนถึงปี ค.ศ. 1018 เมื่อไปตกอยู่ภายใต้การปกครองของจักรวรรดิไบแซนไทน์ จักรวรรดิบัลแกเรียที่ 1 รุ่งเรืองทางด้านวัฒนธรรมและทางอำนาจมากที่สุดในคริสต์ศตวรรษที่ 9 และต้นคริสต์ศตวรรษที่ 10 ภายใต้การปกครองของเจ้าชายบอริสที่ 1 และ ซาร์ซีแมออนที่ 1 แห่งบัลแกเรีย ที่บัลแกเรียกลายมาเป็นศูนย์กลางทางวัฒนธรรมและการศึกษาของยุโรปสลาฟ และเป็นหนึ่งในบรรดารัฐที่ใหญ่ที่สุดในยุโรป
Duplipetala
Duplipetala เป็นสกุลของพืชดอกที่อยู่ในวงศ์ Gentianaceae.
จักรวรรดิบัลแกเรีย
จักรวรรดิบัลแกเรียที่ 2
จักรวรรดิบัลแกเรียยุคกลางมาได้รับการฟื้นฟูขึ้นเป็น จักรวรรดิบัลแกเรียที่ 2 หลังจากการลุกขึ้นต่อต้านโดยขุนนางสองคนจากเตอร์นอวอ (Tarnovo), อาแซน (Ivan Asen I of Bulgaria) และ แปเตอร์ (Peter IV of Bulgaria) ในปี ค.ศ. 1185 ภายใต้การปกครองของซาร์อีวัน อาแซนที่ 2 ในครึ่งแรกของคริสต์ศตวรรษที่ 13 บัลแกเรียก็ฟื้นตัวขึ้นมามีอำนาจพอ ๆ กับสมัยแรกแต่ก็เพียงไม่นานเพราะความขัดแย้งภายในและการรุกรานจากต่างประเทศ จักรวรรดิบัลแกเรียที่ 2 รุ่งเรืองต่อมาจนมาเสียแก่จักรวรรดิออตโตมันเมื่อออตโตมันขยายตัวเข้ามาในบอลข่านในปลายคริสต์ศตวรรษที่ 14 ในปี ค.ศ. 1396 หรือปี ค.ศ. 1422
Duplipetala
ถิ่นกำเนิดของมันคือ ไทย สู่ คาบสมุทรมาเลเซีย
สปีชีส์ในสกุล ได้แก่:
จักรวรรดิบัลแกเรีย
ดูเพิ่ม
História da Bulgária
รัชดาภิเษก
รัชดาภิเษก (silver jubilee) คือการฉลองวาระครบรอบ 25 ปี ของบุคคล เหตุการณ์ และประเทศ
จักรพรรดินินโก
จักรพรรดินินโก ครองสิริราชสมบัติครบ 25 ปีใน พ.ศ. 2385 (ค.ศ. 1842)
จักรพรรดิเมจิ
จักรพรรดิเมจิ ครองสิริราชสมบัติครบ 25 ปีใน พ.ศ. 2435 (ค.ศ. 1892)
จักรพรรดิโชวะ
จักรพรรดิโชวะ ครองสิริราชสมบัติครบ 25 ปีใน พ.ศ. 2494 (ค.ศ. 1951)
สมเด็จพระจักรพรรดิอากิฮิโตะ
สมเด็จพระจักรพรรดิอากิฮิโตะ ครองสิริราชสมบัติครบ 25 ปีในวันที่ 7 มกราคม พ.ศ. 2557 (ค.ศ. 2014)
พระบาทสมเด็จพระพุทธยอดฟ้าจุฬาโลกมหาราช
พระบาทสมเด็จพระพุทธยอดฟ้าจุฬาโลกมหาราช ครองสิริราชสมบัติครบ 25 ปีใน พ.ศ. 2350 (ค.ศ. 1807)
พระบาทสมเด็จพระนั่งเกล้าเจ้าอยู่หัว
พระบาทสมเด็จพระนั่งเกล้าเจ้าอยู่หัว ครองสิริรราชสมบัติครบ 25 ปีใน พ.ศ. 2392 (ค.ศ. 1849)
พระบาทสมเด็จพระจุลจอมเกล้าเจ้าอยู่หัว
พระบาทสมเด็จพระจุลจอมเกล้าเจ้าอยู่หัว ครองสิริราชสมบัติครบ 25 ปีใน พ.ศ. 2436 (ค.ศ. 1893)
พระบาทสมเด็จพระมหาภูมิพลอดุลยเดชมหาราช บรมนาถบพิตร
พระบาทสมเด็จพระมหาภูมิพลอดุลยเดชมหาราช บรมนาถบพิตร ครองสิริราชสมบัติครบ 25 ปีในวันที่ 9 มิถุนายน พ.ศ. 2514 (ค.ศ. 1971)
สมเด็จพระราชาธิบดีฮุสเซน
สมเด็จพระราชาธิบดีฮุสเซน ครองสิริราชสมบัติครบ 25 ปีใน พ.ศ. 2520 (ค.ศ. 1977)
สมเด็จพระเจ้าจอร์จที่ 3
สมเด็จพระเจ้าจอร์จที่ 3 ครองสิริราชสมบัติครบ 25 ปีใน พ.ศ. 2328 (ค.ศ. 1785)
สมเด็จพระราชินีนาถวิกตอเรีย
สมเด็จพระราชินีนาถวิกตอเรีย ครองสิริราชสมบัติครบ 25 ปีใน พ.ศ. 2405 (ค.ศ. 1862)
สมเด็จพระเจ้าจอร์จที่ 5
สมเด็จพระเจ้าจอร์จที่ 5 ครองสิริราชสมบัติครบ 25 ปีใน พ.ศ. 2478 (ค.ศ. 1935)
สมเด็จพระราชินีนาถเอลิซาเบธที่ 2
สมเด็จพระราชินีนาถเอลิซาเบธที่ 2 ครองสิริราชสมบัติครบ 25 ปีใน พ.ศ. 2520 (ค.ศ. 1977)
พระเจ้าคริสเตียนที่ 10
พระเจ้าคริสเตียนที่ 10 ครองสิริราชสมบัติครบ 25 ปีใน พ.ศ. 2480 (ค.ศ. 1937)
สมเด็จพระราชินีนาถมาร์เกรเธอที่ 2
สมเด็จพระราชินีนาถมาร์เกรเธอที่ 2 ครองสิริราชสมบัติครบ 25 ปีในวันที่ 14 มกราคม พ.ศ. 2540 (ค.ศ. 1997)
พระเจ้าคาร์ลที่ 14 โยฮัน
พระเจ้าคาร์ลที่ 14 โยฮัน ครองสิริราชสมบัติครบ 25 ปีใน พ.ศ. 2386 (ค.ศ. 1843)
สมเด็จพระเจ้าออสการ์ที่ 2
สมเด็จพระเจ้าออสการ์ที่ 2 ครองสิริราชสมบัติครบ 25 ปีในวันที่ 18 กันยายน พ.ศ. 2440 (ค.ศ. 1897)
สมเด็จพระราชาธิบดีคาร์ลที่ 16 กุสตาฟ
สมเด็จพระราชาธิบดีคาร์ลที่ 16 กุสตาฟ ครองสิริราชสมบัติครบ 25 ปีในวันที่ 15 กันยายน พ.ศ. 2541 (ค.ศ. 1998)
สมเด็จพระราชาธิบดีโฮกุนที่ 7
สมเด็จพระราชาธิบดีโฮกุนที่ 7 ครองสิริราชสมบัติครบ 25 ปีใน พ.ศ. 2473 (ค.ศ. 1930)
สมเด็จพระราชาธิบดีโอลาฟที่ 5
สมเด็จพระราชาธิบดีโอลาฟที่ 5 ครองสิริราชสมบัติครบ 25 ปีใน พ.ศ. 2525 (ค.ศ. 1982)
สมเด็จพระราชาธิบดีฮารัลด์ที่ 5
สมเด็จพระราชาธิบดีฮารัลด์ที่ 5 ครองสิริราชสมบัติครบ 25 ปีในวันที่ 17 มกราคม พ.ศ. 2559 (ค.ศ. 2016)
พระเจ้าวิลเลิมที่ 3
พระเจ้าวิลเลิมที่ 3 ครองสิริราชสมบัติครบ 25 ปีใน พ.ศ. 2417 (ค.ศ. 1874)
สมเด็จพระราชินีนาถวิลเฮลมินา
สมเด็จพระราชินีนาถวิลเฮลมินา ครองสิริราชสมบัติครบ 25 ปีใน พ.ศ. 2458 (ค.ศ. 1915)
สมเด็จพระราชินีนาถยูเลียนา
สมเด็จพระราชินีนาถยูเลียนา ครองสิริราชสมบัติครบ 25 ปีใน พ.ศ. 2516 (ค.ศ. 1973)
สมเด็จพระราชาธิบดีโบดวง
สมเด็จพระราชาธิบดีโบดวง ครองสิริราชสมบัติครบ 25 ปีใน พ.ศ. 2519 (ค.ศ. 1976)
พระเจ้าเฟลิเปที่ 4
พระเจ้าเฟลิเปที่ 4 ครองสิริราชสมบัติครบ 25 ปีใน พ.ศ. 2189 (ค.ศ. 1646)
พระเจ้าการ์โลสที่ 2
พระเจ้าการ์โลสที่ 2 ครองสิริราชสมบัติครบ 25 ปีใน พ.ศ. 2233 (ค.ศ. 1690)
สมเด็จพระราชาธิบดีฆวน การ์โลสที่ 1
สมเด็จพระราชาธิบดีฆวน การ์โลสที่ 1 ครองสิริราชสมบัติครบ 25 ปีในวันที่ 22 พฤศจิกายน พ.ศ. 2543 (ค.ศ. 2000)
สมเด็จพระราชาธิบดีฮะซันที่ 2
สมเด็จพระราชาธิบดีฮะซันที่ 2 ครองราชสิริราชสมบัติครบ 25 ปีใน พ.ศ. 2529 (ค.ศ. 1986)
สมเด็จพระราชาธิบดีโมโชโชที่ 2
สมเด็จพระราชาธิบดีโมโชโชที่ 2 ครองสิริราชสมบัติครบ 25 ปีใน พ.ศ. 2528 (ค.ศ. 1985)
Exothea
Exothea เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ ใต้ ฟลอริดา ถึงอเมริกากลาง แคริบเบียน
สปีชีส์ในสกุล ได้แก่:
International Standard Airlift
International Standard Airlift (ISAL) เป็นการขนส่งทางอากาศรูปแบบหนึ่ง ซึ่งมีราคาประหยัด สามารถขนส่งได้มากถึง 50kg พัสดุจะถูกนำส่งไปกับสายการบิน และเดินทางไปประเทศปลายทางโดยทางอากาศ แต่การขนส่งรูปแบบนี้แตกต่างมากในเรื่องเวลาการขนส่ง ถ้าเทียบกับ Air mail โดยใช้เวลาขนส่งประมาณ 3-4 สัปดาห์ บริษัทไปรษณีย์และบริษัทขนส่ง เกือบทั่วโลกให้บริการการขนส่งแบบประหยัดนี้
มุฮัมมัด อับดุฮ์
มุฮัมมัด อับดุฮ์ (محمد عبده; ค.ศ. 1849 – 11 กรกฎาคม ค.ศ. 1905) เป็นนักวิชาการอิสลามชาวอียิปต์ และแกรนด์มุฟตีแห่งอียิปต์ เขาเป็นตัวตั้งตัวตีในอันนะฮ์เฎาะฮ์อาหรับและนวยุคนิยมอิสลามในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20
ในวัยเด็กเขาเป็นคนที่สนใจเรียนทางด้านศาสนามาก สามารถท่องจำอัลกุรอ่านได้ทั้งเล่ม ต่อมาใน พ.ศ. 2405 เขาได้ไปเข้าเรียนในโรงเรียนของมัสยิดอะห์มะดีที่มีชื่อเสียงในเมืองตันญา เขาได้รับการศึกษาตามขนบเดิม แต่มีปัญหากับการเรียนจึงกลับไปประกอบอาชีพที่บ้านเดิมและแต่งงานเมื่อ พ.ศ. 2408 ต่อมา เขาได้ไปศึกษาลัทธิซูฟีที่แคว้นบุฮัมเราะห์ และใน พ.ศ. 2409 ได้ไปเรียนต่อที่มหาวิทยาลัยอัล-อัซฮัร ที่กรุงไคโร และศึกษาอยู่ที่นั่นจนถึง พ.ศ. 2420 ใน พ.ศ. 2521 เขาได้เป็นครูสอนประวัติศาสตร์ที่สำนักวิทยาศาสตร์ของวิทยาลัยฝึกหัดครูไคโร
ต่อมา อับดุฮ์ได้เป็นบรรณาธิการของหนังสือพิมพ์อัล-มิศริยะฮ์ และได้เลื่อนเป็นหัวหน้ากองบรรณาธิการในที่สุด ซึ่งทำให้เขามีโอกาสเผยแพร่ความคิดผ่านทางหนังสือพิมพ์ ต่อมา เขาเข้าสมทบในพรรคชาตินิยมและเข้าร่วมในการกบฏอูราบีใน พ.ศ. 2522 ใน พ.ศ. 2425 เขาออกจากอียิปต์ไปยังอังกฤษ และต่อมาได้ไปยังเบรุต เพื่อจัดตั้งระบบการศึกษาแบบอิสลามที่นั่น และใน พ.ศ. 2427 เขาเดินทางไปสมทบกันจามาล อุดดีน อัล-อัฟกานีที่ปารีสเพื่อกู้อิสรภาพให้อียิปต์ ในปารีส เขาได้ร่วมมือกับอัลอัฟกานีในการจัดตั้งสมาคมลับชื่อ ญะมีอะตุล-อุรวะฮ์ อัล-วุษกอ มีวัตถุประสงค์เพื่อรวมมุสลิมเข้าด้วยกัน และได้เริ่มขบวนการปฏิรูปที่ส่งผลต่อแนวคิดของนักอิสลามรุ่นหลัง ในระหว่างนี้เขาได้แปลงานของอัลอัฟกานีจากภาษาเปอร์เซียเป็นภาษาอาหรับ
เขากลับมาเป็นครูในเบรุตเมื่อ พ.ศ. 2428 เขาได้กลับไปเป็นครูสอนที่สำนักวิทยาศาสตร์ในอียิปต์เมื่อ พ.ศ. 2431 และได้เป็นที่ปรึกษาของศาลอุทธรณ์ในกรุงไคโรเมื่อ พ.ศ. 2433 และได้เลื่อนเป็นผู้พิพากษาใหญ่ในอียิปต์เมื่อ พ.ศ. 2442 และดำรงตำแหน่งนี้จนเสียชีวิตเมื่อ 11 กรกฎาคม พ.ศ. 2448 ที่เมืองอเล็กซานเดรีย ประเทศอียิปต์ ซึ่งเขาได้ปฏิรูปการทำงานของศาลและการบริหารหน่วยวะกัฟในระหว่างนี้ด้วย
เบิร์ต โซโมดิโอ
เบิร์ต โซโมดิโอ นักมวยสากลชาวฟิลิปปินส์ เกิดเมื่อ 8 กันยายน พ.ศ. 2477  สถิติการชก 32 ครั้ง ชนะ 22 (น็อค 18) เสมอ 1 แพ้ 9
ประวัติ
โซโมดิโอป้องกันแชมป์ OPBF ได้ 1 ครั้ง ก็ขึ้นชิงแชมป์โลกรุ่นไลท์เวทเมื่อ 28 ตุลาคม พ.ศ. 2504 แพ้คะแนน โจอี้ บราวน์ ที่ ฟิลิปปินส์ หลังจากนั้น โซโมดิโอขึ้นชกป้องกันแชมป์ OPBF ไว้ได้อีก 4 ครั้งก็เสียแชมป์ไปเมื่อ 22 มิถุนายน พ.ศ. 2507 แพ้น็อค มาโกโตะ วาตานาเบะ ยก 5 จากนั้น โซโมดิโอก็แขวนนวมไป
อำเภอปากพะยูน
ปากพะยูน เป็นอำเภอหนึ่งของจังหวัดพัทลุง เดิมชื่อ อำเภอทักษิณ ต่อมาเมื่อปี พ.ศ. 2445 ได้เปลี่ยนมาเป็นชื่ออำเภอปากพะยูน ตามชื่อที่ราษฎรในท้องที่เรียก ท้องที่อาณาเขตเดิมของอำเภอปากพะยูน ครอบคลุมพื้นที่ 6 อำเภอในปัจจุบัน คือ อำเภอเขาชัยสน อำเภอตะโหมด อำเภอบางแก้ว อำเภอป่าบอน  จังหวัดพัทลุง รวมไปถึงเขตอำเภอรัตภูมิ และอำเภอควนเนียง จังหวัดสงขลา ซึ่งได้แบ่งแยกเขตการปกครองออกเรื่อยมา
ประวัติ
"ปากพะยูน" หรือที่เรียกกันติดปากว่า "ปากยูน" เป็นอำเภอเก่าแก่ ที่ตั้งขึ้นในยุคแรกของการเปลี่ยนแปลงการปกครองจากระบบจตุสดมภ์ หรือ ระบบกินเมือง เป็นระบบมณฑลเทศาภิบาล การเป็นอยู่ของประชากร เดิมทีมีประชากรอาศัยอยู่น้อยมาก แต่เนื่องจากอุดมสมบูรณ์ด้วยปลาในทะเลจำนวนมากทำให้ต่อมาเมื่อประชาชนเข้ามาอาศัยจับสัตว์น้ำได้รับผลประโยชน์อย่างมากทำให้ประชาชนจากถิ่นต่างๆ ก็เริ่มอพยพเข้ามาตั้งบ้านเรือนตามริมฝั่งทะเลสาบมากขึ้น เมื่อมีประชากรเพิ่มขึ้นมากแล้ว เจ้าเมืองพัทลุงจึงตั้งหัวหน้าคอยควบคุมดูแล เรียกว่า "หัวเมือง" มีหน้าที่ปกครองระงับทุกข์บำรุงสุขแก่ประชาชนในเขตนี้ ทั้งมีหน้าที่เป็นนายด่านตรวจคนเข้าออกระหว่างเมืองพัทลุงกับเมืองสงขลา
การปกครองส่วนภูมิภาค
อำเภอปากพะยูนแบ่งเขตการปกครองย่อยออกเป็น 7 ตำบล 63 หมู่บ้าน ได้แก่
การปกครองส่วนท้องถิ่น
ท้องที่อำเภอปากพะยูนประกอบด้วยองค์กรปกครองส่วนท้องถิ่น 8 แห่ง ได้แก่
เมเคตอาเตน
เมเคตอาเตน (พระนามมีความหมายว่า "ผู้ถูกปกป้องโดยอาเตน") เป็นพระราชธิดาลำดับที่สองในอีกหกพระองค์ในฟาโรห์อเคนาเทนกับพระนางเนเฟอร์ติติ พระองค์อาจจะประสูติในปีที่ 4 ของการครองราชย์ของพระบิดา แม้ว่าจะไม่ค่อยทราบถึงข้อมูลเกี่ยวกับพระองค์ แต่พระองค์จะปรากฏอยู่บนภาพสลักบนฝาผนังร่วมกับพระขนิษฐาและพระบิดาพระมารดาในช่วงต้นของรัชสมัยของฟาโรห์อเคนาเทน
พระราชวงศ์
พระองค์เป็นพระราชธิดาลำดับที่สองในฟาโรห์อเคนาเตนกับสมเด็จพระราชินีเนเฟอร์ติติ พระองค์มีพระภคินีหนึ่งพระองค์พระนามว่า เมริทอาเตน และพระขนิษฐาอีกสี่พระองค์พระนามว่า อังค์เอสเอนปาอาเตน, เนเฟอร์เนเฟรูอาเตน ตาเชริท, เนเฟอร์เนเฟรูเร และ เซเตเพนเร ส่วนเจ้าชายทุตอังค์อาเตนเป็นพระอนุชาต่างพระมารดา
พระประวัติ
พระองค์เป็นไปได้ว่าจะประสูติในช่วงปีที่ 4 แห่งการครองราชย์ของพระบิดาหรือก่อนหน้านั้น โดยพระองค์ปรากฏบนภาพสลักครั้งที่อัท-เบ็นเบ็น ร่วมกับพระมารดาของพระองค์ในธีบส์ พระองค์สลักรูปยืนหลังถัดจากพระนางเมริทอาเตน (พระภคินี) ซึ่งเหตุการณ์นี้เกิดในช่วงหรือหลังปีที่ 4 แห่งการครองราชย์ของพระบิดา โดยข้อโต้แย้งเพิ่มเติมแสดงให้เห็นว่าพระองค์ประสูติในหรือก่อนปีที่ 4 มาจากข้อเท็จจริงที่ว่าภาพสลักของพระองค์ถูกเพิ่มเข้าไปในหนึ่งในจิตรกรรมสลักนูนต่ำในปีที่ 4 และแกะสลักในปี 5 แห่งการครองราชย์ของพระบิดา
พระองค์ทรงย้ายที่ประทับจากเมืองธีบส์ไปยังเมืองอเคนาเทน (ในปัจจุบันคือเมืองอาร์มานา) กับเหล่าเชื้อพระวงศ์ครั้งพระองค์มีพระชนมายุยังน้อย พระองค์ปรากฏอยู่บนภาพสลักภายในหลุมฝังศพของขุนนางหลายแห่งในเมืองอาร์มานา พระองค์ปรากฏอยู่บนภาพสลักในหลุมฝังพระศพของฟาโรห์ไอย์ โดยเป็นภาพสลักที่พระองค์กำลังถือถาดของขวัญในขณะที่โอบแขนข้างหนึ่งไว้รอบพระศอพระมารดาของพระองค์ และยังปรากฏตามสถานที่ต่างๆ ที่กล่าวถึงพระองค์รวมถึงบันทึกสลักหินในเมืองเฮลิโอโปลิส, รูปปั้นฐานในเมืองไฟยุม และหลุมฝังศพของปาเนเฮซิและปาเรนเนเฟอร์ พระองค์ปรากฏในภาพสลักร่วมกับพระบิดาพระมารดาและพระภคินีพระขนิษฐาของพระองค์ในงานเลี้ยงเฉลิมฉลอง ซึ่งสามารถเห็นได้ในหลาย ๆ ส่วนในหลุมฝังศพของขุนนางระดับสูงนามว่า ฮูยา และมหาปุโรหิตนามว่า เมริเรที่ 2
การสิ้นพระชนม์และหลุมฝังพระศพ
พระองค์เสิ้นพระชนม์ราวในปีที่ 14 แห่งการครองราชย์ของพระบิดา มีความเป็นไปได้สูงว่าจะเกิดโรคระบาดไปทั่วอียิปต์ช่วงระหว่างปีที่ 12 และ 15 สำหรับเชื้อพระวงศ์หลายพระองค์ถูกกล่าวขึ้นมาอีกครั้ง อาทิ พระนางติเย, พระนางคิยา, เจ้าหญิงเมเคตอาเตน, เจ้าหญิงเนเฟอร์เนเฟรูเร และเจ้าหญิงเซเตเพนเร การสิ้นพระชนม์ของพระองค์อาจจะเกิดจากโรคระบาดหรือจากการให้ประสูติบุตร จากการพบพระศพ (ทารก) ที่เป็นเชื้อพระวงศ์ ทำให้เชื่อว่าพระธิดาสิ้นพระชนม์ระหว่างในการให้ประสูติ (ในกรณีที่พระบิดาของพระธิดาน่าจะเป็นฟาโรห์อเคนาเทนเอง) แต่สิ่งนี้ไม่สามารถพิสูจน์ได้ อีกทางเลือกหนึ่งที่ตีความโดยแวง ดจิก ภาพเด็กที่ปรากฏในภาพสลักคือกา (หนึ่งในรูปแบบของวิญญาณตามความเชื่อของอียิปต์โบราณ) ของพระองค์
ประเทศดอมินีกาในโอลิมปิก
ประเทศดอมินีกา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศดอมินีกา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ DMA
นับตั้งแต่ประเทศดอมินีกาส่งนักกีฬาเข้าร่วมการแข่งขันโอลิมปิกครั้งแรก นักกีฬาดอมินีกาได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
โลร็อง กัสแกร็ง
โลร็อง กัสแกร็ง (Laurent Cassegrain, ค.ศ. 1629 – 1 กันยายน 1693) เป็นนักบวชในนิกายคาทอลิกและนักดาราศาสตร์ชาวฝรั่งเศส เป็นที่รู้จักดีในฐานะผู้ประดิษฐ์กล้องโทรทรรศน์แบบกัสแกร็ง
เซราฟิม โทโดรอฟ
เซราฟิม โทโดรอฟ (อังกฤษ: Serafim Todorov, บัลแกเรีย: Серафим Тодоров) นักมวยสากลสมัครเล่นชาวบัลแกเรีย คู่ชิงเหรียญทองโอลิมปิกที่แอตแลนตาของ สมรักษ์ คำสิงห์ เกิดเมื่อวันที่ 6 กรกฎาคม ค.ศ. 1969 ที่เมืองปาซาร์จีก ประเทศบัลแกเรีย มีชื่อเต็มว่า เซราฟิม ซีเมโอนอฟ โทโดรอฟ (Serafim Simeonov Todorov, Серафим Симеонов Тодоров)
เซราฟิม โทโดรอฟ เมื่อแข่งขันโอลิมปิก ได้จับสลากอยู่คนละสายกับสมรักษ์ ทั้งคู่จึงไม่มีโอกาสได้เจอกัน จนกระทั่งถึงรอบชิงชนะเลิศ โดยในรอบรองชนะเลิศนั้น โทโดรอฟ ต้องพบกับ ฟลอยด์ เมย์เวทเธอร์ จูเนียร์ นักมวยชาวอเมริกันเจ้าภาพ ซึ่งเป็นความหวังของทีมมวยสหรัฐด้วยในรุ่นเฟเธอร์เวทนี้ โดยการพบกันของทั้งคู่ ปรากฏว่า โทโดรอฟ เป็นฝ่ายเอาชนะ เมย์เวทเธอร์ ไปได้อย่างเฉียดฉิว 10-9 หมัด ซึ่งทางฝ่ายเมย์เวทเธอร์ได้ประท้วงผลการตัดสิน แต่ไร้ผล ส่งผลให้โทโดรอฟผ่านเข้าไปชิงชนะเลิศกับสมรักษ์ คำสิงห์ ของไทยต่อไป (ซึ่งในพิธีขึ้นรับเหรียญในเวลาต่อมา เมย์เวทเธอร์ก้มหน้าตลอด เป็นการแสดงออกว่าไม่พอใจในผลตัดสิน)
ในวันชิงชนะเลิศนั้น เซราฟิม โทโดรอฟ อยู่ในมุมน้ำเงิน เมื่อระฆังยกแรกเริ่มขึ้น นักมวยทั้งคู่ต่างจดจ้องกัน เนื่องจากเป็นนักมวยที่มีสไตล์การชกคล้ายคลึงกัน คือ เป็นมวยที่คอยจังหวะ 2 ทั้งคู่ จึงคาดหมายว่า จะเป็นการชกที่ออกหมัดกันน้อย ซึ่งก็เป็นไปตามที่คาดหมายไว้จริง ๆ และก็เป็นฝ่ายโทโดรอฟที่ออกหมัดนำสมรักษ์ไปได้ก่อน 0-1 หมัด ซึ่งเป็นครั้งแรกและครั้งเดียวของโทโดรอฟที่สามารถทำคะแนนำสมรักษ์ไปได้ หลังจากนั้นสมรักษ์เมื่อทำคะแนนคืนได้และนำมาตลอด จนกระทั่งชนะไปในที่สุด 8-5 หมัด โดยเมื่อขึ้นยก 2 ในช่วงกลางยก ที่ข้อศอกซ้ายของสมรักษ์เกิดเป็นแผลถลอก เลือดไหลซิบ ๆ แต่ก็ไม่เป็นผลอะไรกับการชก
หลังจากนั้นโทโดรอฟได้หันมาชกมวยสากลอาชีพในปี ค.ศ. 1998 ในรุ่นไลต์เวท และได้แขวนนวมไปในปี ค.ศ. 2003 มีสถิติการชกทั้งหมด ชนะ 5 ครั้ง แพ้ 1 ครั้ง และชนะน็อก 1 ครั้ง โดยไม่เคยขึ้นชกชิงแชมป์ใด ๆ
ปัจจุบัน โทโดรอฟมีสภาพความเป็นอยู่ที่ยากลำบาก โดยได้รับเงินช่วยเหลือจากรัฐบาลบัลแกเรียเพียงเดือนละ 500 ยูโร ซึ่งไม่พอต่อค่าใช้จ่าย
Dutaillyea
Dutaillyea เป็นสกุลของพืชดอกที่อยู่ในวงศ์ Rutaceae.
สปีชีส์ในสกุล ได้แก่:
คอหอย
คอหอย (pharynx, pharynges) เป็นส่วนหนึ่งของคอ (neck) และช่องคอ (throat) ตั้งอยู่ด้านหลังปากและโพรงจมูก และอยู่บนหลอดอาหาร กล่องเสียงและท่อลม (trachea)
หน้าที่
คอหอยเป็นส่วนหนึ่งของระบบทางเดินอาหารและระบบทางเดินหายใจของสิ่งมีชีวิตหลายชนิด เนื่องจากทั้งอาหารและอากาศต่างผ่านเข้าสู่คอหอย ร่างกายมนุษย์จึงมีแผ่นเนื้อเยื่อเกี่ยวพันเรียกว่า ฝาปิดกล่องเสียง (epiglottis) ปิดช่องท่อลมเมื่อมีการกลืนอาหาร เพื่อป้องกันการสำลัก ในมนุษย์ คอหอยยังมีความสำคัญในการออกเสียง
ส่วนต่างๆ ของคอหอย
คอหอยของมนุษย์โดยทั่วไปแบ่งออกเป็น 3 ส่วน ได้แก่
คอหอยส่วนจมูก
คอหอยส่วนจมูก หรือคอหอยหลังโพรงจมูก (nasopharynx) ตั้งอยู่ด้านหลังโพรงจมูก ด้านหลังเยื้องด้านบนของส่วนนี้ มาจากระดับรอยต่อของเพดานอ่อนและเพดานแข็ง ถึงฐานของกะโหลกศีรษะ ด้านข้างเป็นแอ่งโรเซนมุลเลอร์ (fossa of Rosenmuller) ผนังด้านล่างประกอบด้วยพื้นผิวด้านบนของเพดานอ่อน
คอหอยส่วนกล่องเสียง
คอหอยส่วนกล่องเสียง หรือคอหอยหลังกล่องเสียง (laryngopharynx หรือ hypopharynx) อยู่ที่ประมาณระดับ C3 ถึง C6 บริเวณนี้มีจุดเชื่อมกล่องเสียงและหลอดอาหาร (บริเวณหลังกระดูกอ่อนไครคอยด์ (postcricoid area)), แอ่งพิริฟอร์ม (piriform sinus) , และผนังคอหอยด้านหลัง (posterior pharyngeal wall)
เช่นเดียวกับคอหอยส่วนปากที่อยู่ด้านบน คอหอยส่วนกล่องเสียงเป็นทางผ่านของทั้งอาหารและอากาศ และดาดด้วยเนื้อเยื่อบุผิวชนิดสแตรทิฟายด์ สความัส (stratified squamous epithelium)
ส่วนนี้จะวางตัวอยู่ด้านหน้าฝาปิดกล่องเสียง และยื่นลงมาจดกล่องเสียงซึ่งเป็นบริเวณที่แยกออกเป็นทางเดินหายใจและทางเดินอาหาร หลอดอาหารจะนำอาหารลงไปยังกระเพาะอาหาร ส่วนอากาศจะผ่านกล่องเสียงซึ่งอยู่ด้านหน้า ระหว่างการกลืนการหายใจจะหยุดชั่วครู่เพื่อให้อากาศผ่านลงไปยังหลอดอาหาร
วอลเลย์บอลชายชิงแชมป์แอฟริกา 1999
วอลเลย์บอลชายชิงแชมป์แอฟริกา 1999 (1999 Men's African Volleyball Championship) จัดขึ้นในเมืองไคโร, ประเทศอียิปต์ มี 6 ทีมที่เข้าร่วมการแข่งขันในครั้งนี้
ถนนพม่า
ถนนพม่า (Burma Road; ภาษาจีน: 滇缅公路) เป็นถนนที่เชื่อมระหว่างพม่ากับภาคตะวันตกเฉียงใต้ของจีน โดยเริ่มจากเมืองล่าเสี้ยวในพม่าไปจนถึงเมืองคุนหมิงในยูนนาน สร้างขึ้นเมื่อพม่าเป็นอาณานิคมของอังกฤษเพื่อส่งความช่วยเหลือให้จีนระหว่างสงครามจีน-ญี่ปุ่นครั้งที่ 2 การป้องกันการลำเลียงผ่านถนนสายนี้ทำให้ญี่ปุ่นต้องเข้าไปยึดครองพม่าใน พ.ศ. 2485 การใช้ถนนนี้ถูกฟื้นฟูโดยฝ่ายสัมพันธมิตรโดยการสร้างถนนเลโดใน พ.ศ. 2488 บางส่วนของถนนนี้ยังคงอยู่จนถึงปัจจุบัน
ประวัติศาสตร์
ถนนนี้มีความยาว 1,154 กิโลเมตร ทอดยาวไปตามเขตภูเขา ส่วนของถนนที่สร้างจากคุนหมิงไปยังชายแดนพม่าใช้แรงงานชาวจีนและชาวพม่าประมาณ 200,000 คนระหว่างสงครามจีน-ญี่ปุ่นครั้งที่ 2 ใน พ.ศ. 2480 และเสร็จสิ้นใน พ.ศ. 2481 ถนนนี้มีบทบาทสำคัญในสงครามโลกครั้งที่ 2 เมื่ออังกฤษใช้ถนนพม่าเป็นเส้นทางขนส่งยุทธปัจจัยไปยังจีน ก่อนที่ญี่ปุ่นจะรุกรานอาณานิคมของอังกฤษ ยุทธปัจจัยถูกนำขึ้นบกที่ย่างกุ้ง และขนส่งทางรถไฟไปยังเมืองลาชิโอ ซึ่งเป็นจุดเริ่มต้นของถนนในพม่า หลังจากที่ญี่ปุ่นยึดพม่าได้ใน พ.ศ. 2485 ฝ่ายสัมพันธมิตรต้องส่งยุทธปัจจัยให้ฝ่ายจีนคณะชาติของนายพลเจียง ไคเช็กทางอากาศ โดยผ่านทางรัฐอัสสัม ประเทศอินเดีย ข้ามปลายด้านตะวันออกของเทือกเขาหิมาลัย
เป้าหมายของอังกฤษคือต้องกำจัดญี่ปุ่นออกจากพม่าเพื่อเปิดเส้นทางติดต่อทางภาคพื้นดินกับจีนอีกครั้ง ในที่สุด กองทัพผสมระหว่างอินเดีย อังกฤษ จีน และสหรัฐได้เข้ายึดรัฐอัสสัมของอินเดียและทางเหนือของพม่าได้ และเปิดเส้นทางการติดต่อใหม่เรียกถนนเลโด ที่เริ่มต้นจากเมืองเลโดในรัฐอัสสัม ผ่านมิตจีนา และเชื่อมต่อกับถนนพม่าเดิมที่วานติงเจิน ในยูนนาน รถบรรทุกคันแรกที่ใช้ถนนสายใหม่นี้ได้ไปถึงชายแดนจีนในวันที่ 28 มกราคม พ.ศ. 2488
เดล คาร์เนกี
เดล คาร์เนกี (Dale Carnegie; ; พบสะกดว่า Carnagey ถึงราวปี 1922; 24 พฤศจิกายน 1888 – 1 พฤศจิกายน 1955) เป็นนักเขียนและอาจารย์ชาวอเมริกัน ผู้พัฒนาหลักสูตรการพัฒนาตนเอง, ทักษะการขาย, การฝึกฝนทักษะองค์กร, การพูดในที่สาธารณะ และทักษะระหว่างบุคคล คาร์เนกีเกิดเมื่อปี 1888 ในครอบครัวชาวนายากจนในเมืองแมรีวิลล์ รัฐมิสซูรี
ซาวอย (แก้ความกำกวม)
ซาวอย อาจจะหมายถึง
ทฤษฎีบทเศษเหลือพหุนาม
ในพีชคณิต ทฤษฎีบทเศษเหลือพหุนาม (Polynomial remainder theorem) หรือทฤษฎีบทเล็กของเบซู (ตั้งชื่อตามเอเตียน เบซู (Étienne Bézout)) เป็นการประยุกต์ใช้การหารพหุนามแบบยุคลิด (Euclidean division of polynomial) ซึ่งทฤษฎีบทนี้กล่าวว่าเศษเหลือจากการหารพหุนาม f(x) ด้วยพหุนามเชิงเส้น x-r เท่ากับ f(r) และ x-r เป็นตัวหารของ f(x) ก็ต่อเมื่อ f(r)=0 เป็นคุณสมบัติที่เรียกว่าทฤษฎีบทตัวประกอบ (factor theorem)
ตัวอย่าง 1
ให้ การหารพหุนาม f(x) ด้วย (x-3) ให้ผลหาร  และเหลือเศษ -123 เพราะฉะนั้น f(3)=-123
ตัวอย่าง 2
แสดงให้เห็นว่าทฤษฎีบทเศษเหลือพหุนามเป็นจริงกับพหุนามดีกรี 2 ใด ๆ ด้วยการจัดรูปพีชคณิต: